Euroopan unionin ja Slovakian tasavallan välinen sopimus Slovakian tasavallan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa



Virallinen lehti nro L 012 , 17/01/2004 s. 0054 - 0057



KÄÄNNÖS Euroopan unionin ja Slovakian tasavallan välinen sopimus Slovakian tasavallan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa EUROOPAN UNIONI ja SLOVAKIAN TASAVALTA, jäljempänä "osapuolet", jotka OTTAVAT HUOMIOON - Euroopan unionin neuvoston 27 päivänä tammikuuta 2003 Euroopan unionin sotilasoperaatiosta entisessä Jugoslavian tasavallassa Makedoniassa hyväksymän yhteisen toiminnan 2003/92/YUTP, - Slovakian tasavallalle esitetyn kutsun osallistua EU-johtoiseen operaatioon, - onnistuneesti loppuun saatetun joukkojen muodostamisprosessin sekä operaation komentajan ja EU:n sotilaskomitean suosituksen tehdä sopimus Slovakian tasavallan asevoimien osallistumisesta EU-johtoiseen operaatioon, - poliittisten ja turvallisuusasioiden komitean 11 päivänä maaliskuuta 2003 tekemän päätöksen hyväksyä Slovakian tasavallan osallistuminen EU-johtoiseen operaatioon, - entisen Jugoslavian tasavallan Makedonian hallituksen ja korkeana edustajana toimivan neuvoston pääsihteerin välillä käydyn kirjeenvaihdon operaation toteuttamisesta, - Euroopan unionin ja entisen Jugoslavian tasavallan Makedonian hallituksen 21 päivänä maaliskuuta 2003 tekemän sopimuksen EUF:n ja sen henkilöstön asemasta, OVAT SOPINEET SEURAAVAA: 1 artikla Puitteet ja määritelmät 1. Slovakian tasavalta liittyy seuraavien artikloiden määräysten mukaisesti Euroopan unionin neuvoston 27 päivänä tammikuuta 2003 hyväksymään yhteiseen toimintaan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa. 2. Tässä sopimuksessa tarkoitetaan: a) "operaatio Concordialla" 27 päivänä tammikuuta 2003 hyväksytyllä neuvoston yhteisellä toiminnalla 2003/92/YUTP perustettua Euroopan unionin sotilasoperaatiota entisessä Jugoslavian tasavallassa Makedoniassa; b) "Euroopan unionin johtamilla joukoilla" (EUF) EU:n sotilasesikuntaa, operaatio Concordiaan osallistuvia kansallisia yksiköitä sekä niiden voimavaroja ja kuljetuskalustoa; c) "EUF:n henkilöstöllä" Euroopan unionin johtamiin joukkoihin määrättyä siviili- ja sotilashenkilöstöä; d) "järjestelmällä" 27 päivänä tammikuuta 2003 tehdyllä neuvoston päätöksellä perustettua toimintamenojen rahoitusjärjestelmää entisessä Jugoslavian tasavallassa Makedoniassa toteutettavan Euroopan unionin sotilasoperaation yhteisten kustannusten rahoittamiseksi; e) "osallistuvilla valtioilla" jäsenvaltioita, jotka toteuttavat 1 kohdassa mainittua yhteistä toimintaa, ja kolmansia valtioita, jotka osallistuvat operaatio Concordiaan asettamalla käyttöön joukkoja, henkilöstöä tai voimavaroja; f) "yhteisellä korvausvaatimuskomissiolla" Euroopan unionin johtamien joukkojen asemasta entisessä Jugoslavian tasavallassa Makedoniassa tehdyn Euroopan unionin ja entisen Jugoslavian tasavallan Makedonian välisen sopimuksen 13 artiklan nojalla perustettua yhteistä korvausvaatimuskomissiota. 2 artikla Operaatioon osallistuminen 1. Slovakian tasavalta osallistuu operaatio Concordiaan joukkojen muodostamista käsittelevässä kokouksessa määritellyllä joukko-osastolla. Lähetetyn henkilöstön kierto varmistetaan tarvittaessa. 2. Slovakian tasavalta varmistaa, että sen asevoimat ja henkilöstö suorittavat tehtävänsä yhteisen toiminnan 2003/92/YUTP määräysten, operaatiosuunnitelman ja täytäntöönpanotoimenpiteiden mukaisesti. 3. Slovakian tasavalta ilmoittaa EU:n operaation komentajalle, EU-joukkojen komentajalle ja EU:n sotilasesikunnalle kaikista muutoksista, jotka koskevat sen osallistumista operaatio Concordiaan. 3 artikla Asema 1. Operaatio Concordiaan osallistuviin joukkoihin ja henkilöstöön sovelletaan Euroopan unionin ja entisen Jugoslavian tasavallan Makedonian välistä sopimusta Euroopan unionin johtamien joukkojen asemasta entisessä Jugoslavian tasavallassa Makedoniassa sekä sen täytäntöönpanojärjestelyjä. 2. Entisen Jugoslavian tasavallan Makedonian ulkopuolella sijaitseviin esikunta- tai johtoyksiköihin lähetetyn henkilöstön asemaan sovelletaan kyseisten esikunta- tai johtoyksiköiden ja Slovakian tasavallan välisiä järjestelyjä. 4 artikla Johtamisjärjestely 1. Slovakian tasavallan asevoimien osallistuminen operaatio Concordiaan ei vaikuta Euroopan unionin päätöksenteon riippumattomuuteen. 2. Kaikki joukot ja työntekijät toimivat kansallisten viranomaistensa alaisina. 3. Kansalliset viranomaiset siirtävät operatiivisen johtosuhteen (OPCON) EU:n operaation komentajalle. Operaation komentajalla on oikeus siirtää toimivaltansa toiselle henkilölle. 4. Slovakian tasavallalla on samat oikeudet ja velvollisuudet kuin operaatio Concordiaan osallistuvilla jäsenvaltioilla kyseisen operaation päivittäisessä toteuttamisessa yhteisen toiminnan 2003/92/YUTP 8 artiklan 4 kohdan sekä osallistujien komitean perustamisesta tehdyn poliittisten ja turvallisuusasioiden komitean päätöksen FYROM/01/03 mukaisesti. 5. Slovakian tasavalta käyttää lainkäyttövaltaansa omaan henkilöstöönsä. Operaation komentaja ja joukkojen komentaja voivat milloin tahansa pyytää Slovakian tasavallan henkilökuntaan kuuluvan pois vetämistä. 6. Slovakian tasavalta nimeää johtavan sotilasedustajan, joka edustaa sen kansallista joukko-osastoa EUF:ssä. Johtava sotilasedustaja neuvottelee EU-joukkojen komentajan kanssa kaikista operaatio Concordiaan vaikuttavista asioista ja vastaa osastonsa päivittäisestä kurinpitovalvonnasta. 5 artikla Turvaluokitellut tiedot Slovakian tasavalta toteuttaa tarvittavat toimenpiteet sen varmistamiseksi, että sen henkilöstön käsitellessä EU:n turvaluokiteltuja tietoja noudatetaan neuvoston päätökseen 2001/264/EY(1) sisältyviä Euroopan unionin neuvoston turvallisuussääntöjä ja operaation komentajan mahdollisesti antamia lisäohjeita. 6 artikla Rahoitusnäkökohdat 1. Slovakian tasavalta vastaa kaikista sen operaatio Concordiaan osallistumiseen liittyvistä kustannuksista lukuun ottamatta niitä kustannuksia, jotka operaation toimintatalousarviossa kuuluvat yhteisiin kustannuksiin, sanotun kuitenkaan rajoittamatta 7 artiklan soveltamista. 2. Jos yhteinen korvausvaatimuskomissio päättää myöntää vahingonkorvauksia entisestä Jugoslavian tasavallasta Makedoniasta oleville luonnollisille tai oikeushenkilöille, Slovakian tasavalta maksaa vahingonkorvaukset, jos kuoleman, loukkaantumisen tai vahingon on aiheuttanut sen henkilöstön jäsen tai sen voimavarat, jollei järjestelmä päätä järjestelmän perustamisesta 27 päivänä tammikuuta 2003 tehdyn neuvoston päätöksen 9 artiklan 3 kohdan mukaisesti maksaa näitä vahingonkorvauksia. 7 artikla Yhteisiin kustannuksiin osallistuminen 1. Slovakian tasavalta osallistuu operaation yhteisiin kustannuksiin 19220 eurolla kuutta kuukautta kohden. 2. Operaation yhteisten kustannusten rahoittamiseksi 27 päivänä tammikuuta 2003 tehdyllä neuvoston päätöksellä perustetun järjestelmän hallinnoijan ja Slovakian tasavallan toimivaltaisten hallintoviranomaisten välillä tehdään sopimus. Tähän sopimukseen sisällytetään määräykset seuraavista asioista: a) rahoitusosuuden maksamista ja hallinnointia koskevat järjestelyt; b) tarvittaessa rahoitusosuuden valvontaa ja tilintarkastusta koskevat järjestelyt. 3. Slovakian tasavalta maksaa Slovakian tasavallan osuudet operaatio Concordian yhteisiin kustannuksiin pankkitilille, jonka järjestelmän hallinnoija ilmoittaa kyseiselle valtiolle. 8 artikla Noudattamatta jättäminen Siinä tapauksessa, että osapuoli ei noudata edellä olevien artikloiden määräyksiä, toisella osapuolella on oikeus irtisanoa tämä sopimus yhden kuukauden irtisanomisajalla. 9 artikla Voimaantulo Tämä sopimus tulee voimaan, kun se allekirjoitetaan. Se on voimassa niin kauan kuin Slovakian tasavalta osallistuu operaatioon. Tehty Brysselissä 9 päivänä joulukuuta 2003 neljänä kappaleena englannin kiellä. Euroopan unionin puolesta >PIC FILE= "L_2004012FI.005701.TIF"> Slovakian tasavallan puolesta >PIC FILE= "L_2004012FI.005702.TIF"> (1) EYVL L 101, 11.4.2001, s. 1.